etalon etalon (folytatás) Az etalonok és a kalibrálás általános és alapvető metrológiai fogalmai és definíciói - PDF
Download "etalon etalon (folytatás) Az etalonok és a kalibrálás általános és alapvető metrológiai fogalmai és definíciói"
1 Etalonok, kalibrálás, rekalibrálás, visszavezethetőség, referencia eljárások Az etalonok és a kalibrálás általános és alapvető metrológiai fogalmai és definíciói etalon Mérték, mérőeszköz, anyagminta vagy mérőrendszer, melynek az a rendeltetése, hogy egy mennyiség egységét, illetve egy vagy több ismert értékét definiálja, megvalósítsa, fenntartsa vagy reprodukálja és referenciaként szolgáljon. Például: 1 kg-os tömegetalon, 100 Ω-os normálellenállás, etalon ampermérő, cézium frekvencia etalon, standard hidrogén elektród, 1% ónt tartalmazó oldott anyagminta. etalon (folytatás) A csoportos etalon olyan hasonló mértékek vagy mérőeszközök csoportja, amelyek együttesen használhatóak etalonként. Az etalonsorozat olyan speciálisan kiválasztott értékű etalonok készlete, amelyek egyedileg vagy megfelelő kombinációban valamely mennyiség adott tartományba eső értékeinek sorozatát adják. 1
2 nemzetközi etalon Nemzetközi megállapodással elfogadott etalon az adott mennyiség többi etalonjának tulajdonított érték meghatározására. országos etalon Nemzeti határozattal elismert etalon az adott mennyiség többi etalonjának tulajdonított érték meghatározására az országon belül. elsődleges etalon A legjobb metrológiai minőségűnek kijelölt vagy széles körben elismert etalon, amelynek az értéke elfogadható az ugyanannak a mennyiségnek más etalonjaira való hivatkozás nélkül. Az elsődleges etalon fogalma mind az alap-, mind a származtatott mennyiségekre alkalmazható. másodlagos etalon Etalon, amelynek az értékét elsődleges etalonnal való összehasonlítás révén határozzák meg. 2
3 referenciaetalon Adott helyen vagy szervezetnél rendelkezésre álló etalonok közül a legjobb metrológiai minőségű, amelyre azon a helyen a méréseket visszavezetik. használati etalon Rendszeresen mértékek, mérőeszközök vagy anyagminták kalibrálására illetve ellenőrzésére használt etalon. A használati etalont általában referenciaetalonnal kalibrálják. A mérések helyes elvégzésének biztosítására rendszeresen alkalmazott használati etalont ellenőrző etalonnak nevezik. összehasonlító (transzfer) etalon Etalonok összehasonlításához közbülső eszközként használt etalon. Ha a közbülső eszköz nem etalon, akkor az összehasonlító eszköz kifejezést kell használni. utazó etalon Különböző helyszínekre szállítható, esetenként különleges felépítésű etalon. Például: telepről működtetett, hordozható cézium frekvencia etalon. 3
4 visszavezethetőség Egy mérési eredménynek, vagy egy etalon értékének az a tulajdonsága, hogy ismert bizonytalanságú összehasonlítások megszakítatlan láncolatán keresztül kapcsolódik megadott referenciákhoz, általában országos vagy nemzetközi etalonhoz. Az összehasonlítások megszakítatlan láncolatát visszavezethetőségi láncnak nevezik. kalibrálás Azoknak a műveleteknek az összessége, amelyekkel meghatározott feltételek mellett megállapítható az összefüggés egy mérőeszköz vagy egy mérőrendszer értékmutatása illetve egy mértéknek vagy anyagmintának tulajdonított érték és a mérendő mennyiség etalonnal reprodukált megfelelő értéke között. kalibrálás (folytatás) A kalibrálás eredménye lehetővé teszi mind a mérendő mennyiség megfelelő értékeinek hozzárendelését a mérőeszköz értékmutatásához, mind az értékmutatásokhoz tartozó korrekciók meghatározását. kalibrálás (folytatás) Kalibrálással egyéb metrológiai jellemzők is meghatározhatóak, például a befolyásoló mennyiségek hatása. A kalibrálás eredménye egy dokumentumban rögzíthető, amelyet gyakran kalibrálási bizonyítványnak vagy kalibrálási jegyzőkönyvnek neveznek. 4
5 etalon fenntartása Azoknak a műveleteknek az összessége, amelyek egy etalon metrológiai jellemzőinek megfelelő határok között tartásához szükségesek. Ezek a műveletek magukban foglalják a rendszeres összehasonlítást, a megfelelő körülmények közötti tárolást és a gondos használatot. anyagminta Olyan anyag, amelynek egy vagy több tulajdonsága eléggé homogén és jól meghatározott ahhoz, hogy egy készülék kalibrálásához, egy mérési módszer minősítéséhez, vagy anyagjellemzők meghatározásához használják. anyagminta (folytatás) Az anyagminta lehet tiszta gáz vagy gázkeverék, folyadék vagy szilárd anyag. Például: viszkoziméterek kalibrálására használt víz, kémiai elemzésben kalibrálásra használt oldatok, ismert keménységű fémlap keménységmérő készülékek kalibrálásához. hiteles anyagminta Bizonyítvánnyal ellátott anyagminta, amelynek egy vagy több jellemzőjét olyan eljárás tanúsítja, amely biztosítja a visszavezethetőséget annak a mértékegységnek a pontos megvalósításához, amelyben a jellemző értékeit kifejezték és amely anyagminta minden egyes tanúsított értékéhez adott megbízhatósági szintű mérési bizonytalanság tartozik. 5
6 hiteles anyagminta (folytatás) A hiteles anyagminták általában meghatározott tételekben készülnek, és az egész tételt jellemző tulajdonság meghatározása a tételből vett mintákon végzett mérésekkel, meghatározott mérési bizonytalanság határokon belül történik. Minden hiteles anyagminta etalonnak minősül. Kalibrálás, rekalibrálás Kalibrálás Mérőeszközeink, berendezéseink rendeltetésszerű használatához nélkülözhetetlen ismernünk a készülék által kijelzett érték, és a mérendő mennyiség közötti kapcsolatot. A kalibrálás mást jelent közvetlen és közvetett mérés esetén. Kalibrálás Közvetlen mérés esetén: A kalibrálást a mérés rendszeres hibájának csökkentése érdekében végezzük. A kalibrációs függvény a mérőeszköz rendszeres hibáját korrigálja. Pl.: Mikrométer kalibrálása 6
7 Kalibrálás Közvetett mérés esetén: A kalibrálást a mérés rendszeres hibájának csökkentése, valamint a mérőjel és a mérendő mennyiség közötti függvénykapcsolat meghatározása érdekében végezzük. A kalibrációs függvény egyszerre végzi a mérőjel és a mérendő mennyiség közötti átalakítást és a mérőeszköz rendszeres hibájának korrekcióját. Pl.: Hőelem kalibrálása A kalibrálási folyamat szakaszai 1.Meg kell győződni arról, hogy a kalibrálandó mérőkészülék kalibrálásra alkalmas állapotban van. Ritkábban (1-2 évente) kalibrált berendezéseknél ez részletes, teljes átvizsgálást, gyakran (pl. naponta) kalibrált berendezéseknél egy egyszerű rutinellenőrzést jelent. A kalibrálási folyamat szakaszai 2. Ki kell választani és elő kell készíteni a kalibráció során használt etalonokat. Az etalonokat az alkalmazott módszernek megfelelően, a normál mintákkal megegyező módon kell előkészíteni. A kalibrálási folyamat szakaszai 3.Az előkészített etalonokat a mérőeszközzel le kell mérni. Lehetőleg minden egyes etalonon azonos számú mérést kell végezni. Ekkor kell lemérni azokat az etalonokat is, amelyeket később a kalibráció érvényességének ellenőrzéséhez használunk. 7
8 A kalibrálási folyamat szakaszai 4.A mérések végrehajtása után meg kell határozni az etalonok mért értékei, és konvencionális valódi értékei közötti függvénykapcsolatot, azaz a kalibrációs függvényt. A kalibrálási folyamat szakaszai 5.A becsült kalibrációs függvény, valamint az erre a célra kiválasztott etalonok visszamérésével meg kell becsülni a kalibráció bizonytalanságát. A kalibrálási folyamat szakaszai 6. Az ellenőrzésre kiválasztott etalonok mért értékei, valamint a kalibráció becsült mérési bizonytalansága segítségével meg kell határozni az ellenőrző etalonokhoz tartozó határértékeket. Első határértékig: minden rendben Első és második határérték között: rekalibrálás Második határérték felett: kalibrálás A kalibráció végrehajtásával kapcsolatos követelmények A felhasználandó etalonok kiválasztásánál az alábbi szempontokat kell figyelembe venni: - számuk legalább kettővel nagyobb legyen, mint a kalibrációs függvény szabad paramétereinek várható száma; - az általuk felölelt értéktartomány egyezzen meg a normális működési feltételek mellett várható értéktartománnyal; 8
9 A kalibráció végrehajtásával kapcsolatos követelmények - értékeik egyenletesen fedjék le a normál működési feltételek melletti értéktartományt; - előkészítésük egyezzen meg a mérendő mintákéval. A kalibráció végrehajtásával kapcsolatos követelmények A kalibrálás előkészítése és kivitelezése során a feltételek egyezzenek meg a minták mérésének feltételeivel. A mérés során több azonos számú (3-4) párhuzamos mérést kell végezni. A kalibrációs függvény meghatározása A kalibrációs mérések végrehajtása után meg kell határozni a felhasznált etalonok értékei és a mérőberendezés értékmutatása közötti függvénykapcsolatot. Ez a kapcsolat nagyon bonyolult is lehet, de a gyakorlatban legtöbbször első, másod, vagy harmadfokú függvény, és így viszonylag egyszerű regressziós számítással meghatározható. Lineáris kalibrációs függvény meghatározása Lineáris függvénykapcsolat leírása: y: függő változó (a felhasznált etalon értéke) x: független változó (a műszer értékmutatása) m, a: a függvény keresett konstansai y m x a 9
10 Lineáris kalibrációs függvény meghatározása Lineáris kalibrációs függvény meghatározása Első fokú (lineáris) kalibrációs függvény kalibrációs egyenes meghatározása során az alábbi feltételezésekkel kell élni: A felhasznált etalonok értékeinek bizonytalansága elhanyagolható a kalibráció bizonytalanságához képest (az etalonok értékei konvencionális valódi értéknek tekinthetőek). Lineáris kalibrációs függvény meghatározása A kalibrációs függvény tényleg elsőfokú. Az etalonon végzett ismételt mérések függetlenek és normális eloszlásúak, amely eloszlás paramétere a korrigált tapasztalati szórás. Az egyes etalonokon végzett ismételt mérések korrigált tapasztalati szórása állandó, vagy arányos az etalon értékével. A lineáris kalibrációs függvény meghatározásának lépései 1. Az etalonok értékének és a mérőműszer értékmutatásának grafikus ábrázolásával vizuálisan ellenőrizzük a linearitást, illetve, hogy az eredmények szóródása állandó ill. arányos-e. 2. Ha a vizuális ellenőrzés megfelelő eredményt adott, akkor elvégezzük lineáris regressziót a legkisebb négyzetek módszerét alkalmazva. (meghatározzuk m és a becsült értékét) 10
11 A lineáris kalibrációs függvény meghatározásának lépései 3. Meg kell határozni az elvégzett kalibráció mérési bizonytalanságát. 4. A mérési eredmények folyamatos kiszámítása a kalibrációs függvény segítségével. Az ismeretlen minták mérése során kapott eredményt behelyettesítjük a kalibrációs függvénybe. Ez történhet kézzel, vagy be lehet építve az alkalmazott mérőeszközbe. Nemlineáris kalibrációs függvények meghatározása 1. Meghatározás lineáris függvénnyé való transzformációval: Ha a feltételezett kalibrációs függvény alkalmas transzformációval paramétereiben lineárissá tehető, akkor ezekre a paraméterekre nézve továbbra is használhatjuk a lineáris regresszió módszerét. Nemlineáris függvények lineárissá transzformálása A transzformálandó összefüggés A transzformált függvény Az etalon értékének transzformáltja A mért érték transzformáltja A konstansok transzformáltja y=a exp(bx) ln y=ln A + Bx y =ln y x =x A =ln A ; B =B y=a + B ln x y=a + B ln x y =y x =ln x A =A ; B =B y=a x B ln y=ln A + B ln x y =ln y x =ln x A =ln A ; B =B ln y=a + B/x ln y=a + B/x y =ln y x =1/x A =A ; B =B y' A' B' x' A és B paraméterek lineáris regresszióval történő meghatározása után az eredeti függvényt vissza kell transzformálni! Nemlineáris kalibrációs függvények meghatározása 2. Meghatározás polinomillesztés segítségével: Ha a transzformációs módszer nem vezet sikerre, a kalibrációs függvény meghatározható az etalon értékeire és a műszer értékmutatására illeszkedő n-ed fokú polinom alakjában, pl. Gauss elimináció segítségével: y P x n i 0 i a i x 11
12 A kalibrációs függvény érvényességi tartománya Az eredményül kapott függvény szigorúan véve csak a meghatározása során felhasznált etalonok által átfogott értéktartományban alkalmazható. A függvény esetleges extrapolációjával rendkívül óvatosan kell eljárni, mert a becsléssel meghatározott polinom menete a tartományon kívül teljesen eltérő lehet a valóságtól. A kalibráció mérési bizonytalanságának becslése A kalibráció mérési bizonytalanságát két (az értéktartomány két szélén elhelyezkedő) etalon megismételhetőségi feltételek között végrehajtott mérési sorozatából számolt mérési bizonytalanságok összegzésével kapjuk. Ennek az a magyarázata, hogy a mérési tartomány szélein nagyobb variancia várható mint a tartomány közepén, így a meghatározott bizonytalanság a teljes tartományban korrekt lesz. A kalibráció dokumentálása A kalibráció dokumentálása a kalibrációs jegyzőkönyvben (bizonyítványban) történik, melynek tartalmaznia kell: a kalibrált eszköz, berendezés egyértelmű azonosítását, az alkalmazott mérési eljárásokat, a kalibrációnál használt etalonok egyértelmű azonosítását, A kalibráció dokumentálása a használt etalonok magasabb szintű etalonra történő visszavezetés módját, az ezt igazoló jegyzőkönyv egyértemű azonosítását, a kalibráció során kapott mérési eredményeket, a környezeti feltételeket, ha azok a mérést befolyásoló tényezőnek számítanak, a meghatározott kalibrációs függvényt és paramétereit, 12
13 A kalibráció dokumentálása a kalibráció bizonytalanságának becsült értékét, a kalibráció javasolt érvényességi idejét, a kalibráció helyét és időpontját, a jegyzőkönyvet kiadó szervezet nevét és címét, a kalibrációt végrehajtó személy nevét és aláírását, a jegyzőkönyv jóváhagyására jogosult személy nevét és aláírását. A kalibráció érvényessége Szigorúan véve a kalibrációs függvény csak a mérést befolyásoló összes tényező változatlansága esetén tekinthető érvényesnek. Mivel a befolyásoló tényezők ill. a műszer állapota folyamatosan változik, ezért a berendezéstől függően rövidebb-hosszabb időközönként a kalibrálást meg kell ismételni. A kalibráció érvényessége A kalibráció érvényességének időtartamát 3 paraméterrel adjuk meg: A kalibráció maximális érvényességének időtartamával. Az ellenőrző méréseknél tapasztalt eltérés határértékének megadásával. A kalibrálást szükségessé tevő rendkívüli események (meghibásodás, stb.) felsorolásával. Rekalibráció A befolyásoló tényezők kismértékű változása esetén nem szükséges újból végrehajtani a teljes kalibrációt ami általában időigényes és bonyolult feladat -, hanem elegendő jóval kevesebb etalon felhasználásával rekalibrációt végrehajtani. 13
14 Rekalibráció A rekalibráció során nem határozunk meg új kalibrációs függvényt a régi helyett, hanem egy a jelenlegi kalibrációs függvénnyel meghatározott állapotot korrigálunk egy egyszerű (általában lineáris) rekalibrációs függvénnyel. A rekalibráció végrehajtása Mivel rekalibrációs függvényként a kalibrációs függvény típusától függetlenül - lineáris függvényt tételezünk fel, a függvényparaméterek kiszámításához elegendő két etalont megmérni, és a két pont által meghatározott egyenest használni rekalibrációs függvényként. Lineáris kalibrációs függvény esetén elegendő lehet egyetlen etalon használata, ilyenkor második pontnak a 0,0 pontot használjuk fel. A rekalibráció dokumentálása Mivel a rekalibráció jóval gyakoribb a kalibrációnál, és ezt mindig a berendezés üzemeltetője végzi, így a dokumentálás általában nem jegyzőkönyv formájában, hanem üzemeltetési naplóban történik, az alábbi adatok feltüntetésével: A rekalibráció időpontja. A rekalibrációt végrehajtó személy neve és aláírása. A rekalibráció dokumentálása A rekalibráció során kapott mérési eredmények. A rekalibrációs függvény paraméterei. Az esetlegesen észlelt rendellenességek. 14
15 A rekalibráció gyakorisága A rekalibrációt a kalibrációnál sokkal gyakrabban ajánlatos elvégezni. Megadása a kalibráció érvényességénél megadott paraméterekkel (időtartam, határérték, rendkívüli esemény) történik, csak a megadott értékek kisebbek a kalibrációnál alkalmazottaknál. Pl.: Egy keménységmérő gép kalibrálására évente egyszer, míg rekalibrálására naponta naponta kerül sor. Visszavezethetőség Egy mérési eredménynek, vagy egy etalon értékének az a tulajdonsága, hogy ismert bizonytalanságú összehasonlítások megszakítatlan láncolatán keresztül kapcsolódik megadott referenciákhoz, általában országos vagy nemzetközi etalonhoz. Az összehasonlítások megszakítatlan láncolatát visszavezethetőségi láncnak nevezik. Visszavezethetőségi lánc Kalibrálás és visszavezethetőség BIPM Nemzeti metrológiai intézetek Kalibráló laboratóriumok Vállalkozások Végfelhasználók Az egység meghatározása Nemzeti elsődleges etalon Referencia etalonok Használati etalonok Mérőeszközök A visszavezethetőségi lánc felépítésének alapvető eszköze az alkalmazott mérőeszköz vagy anyagminta kalibrálása. A kalibrálás módja mindig az etalonnal való közvetlen összehasonlítás. A kalibrálás során végrehajtott mérés csak abban különbözik egy átlagos méréstől, hogy nem egy ismeretlen minta hanem egy etalon mennyiségét mérjük meg. 15
16 Miért szükséges a kalibrálás Biztosítani kell, hogy a mutatott érték összhangban legyen más mérésekkel. Meghatározható legyen a mutatott érték pontossága. Meg kell teremteni az eszköz megbízhatóságát, vagyis el kell érni, hogy a használója bízni tudjon benne. Referencia eljárások A referencia eljárások olyan vizsgálati, mérési vagy analitikai eljárások, amelyek pontosan ismertek és bizonyítottan kézben tarthatók. Ezek az eljárások más hasonló célú eljárások minőségének vizsgálatára, vagy referencia anyagok és értékek meghatározására szolgálnak. A referencia eljárások bizonytalanságát meg kell becsülni, és annak összhangban kell lennie a tervezett felhasználással. 16